КIуэкIуэ Юрийрэ армэм и генерал Кулишов Владимиррэ тепсэлъыхьащ КъБР-м и щIыналъэм къэрал гъунапкъэр щыхъумэным теухуа Iуэхухэм
КъБР-м и Iэтащхьэ КIуэкIуэ Юрий лэжьыгъэ IуэхукIэ IущIащ УФ-м и ФСБ-м и унафэщIым и япэ къуэдзэ — Урысейм и ФСБ-м и гъунапкъэхъумэ IэнатIэм и унафэщI, армэм и генерал Кулишов Владимир.
Ахэр тепсэлъыхьащ Къэбэрдей-Балъкъэрым и щIыналъэм къэрал гъунапкъэр нэхъри щыгъэбыдэным, хамэ щIыпIэхэм Iэщэхэмрэ наркотикхэмрэ кърашыныр, хабзэншагъэкIэ IэщэкIэ зэщIэузэда гупхэм хэтхэр абыхэм къикIыу къэкIуэныр къэмыгъэхъун я лъэныкъуэкIэ зэгъусэу зэфIагъэкIынухэм.
КIуэкIуэ Юрийрэ Кулишов Владимиррэ жаIащ гъунапкъэмрэ гъунапкъэ шынагъуэншагъэмрэ кIэлъыплъыныгъэ ткIийм щIэтыным, щIыналъэ властымрэ УФ-м ШынагъуэншагъэмкIэ и федеральнэ IэнатIэм и щIыналъэ гъунапкъэхъумэ IуэхущIапIэмрэ зэрызэдэлажьэр егъэфIэкIуэным дяпэкIи зэрытелъхьэр.
КъБР-м и Iэтащхьэмрэ
Правительствэмрэ я
пресс-IуэхущIапIэ.
